مرکزی ریاست د ذو الحجې د میاشتې پر ۱۱مه د افغانی سرې میاشتې له لوری د کابل ولایت په مرکزی مرستون کې پر ۲۰۰۰ اړمنو او بې سرپرسته کورنیو د ترکیې هېواد د وقف دیانت خیریه بنسټ په مالی ملاتړ د لوی اختر په مناسبت په ټولیز ډول ۱۰ ټنه خامه غوښه د افغانی سرې میاشتې د سکرتر جنرال عملیاتی معاون ښاغلی مولوی عبد اللطیف ثابت، په افغانستان کې د ترکیې سفیر ښاغلی جنک اونال او د وقف دیانت خیریه بنسټ د نمایندګانو په شتون کې ووېشل شوه، چې هرې کورنۍ ته ۵ کیلو غوښه ورکړل شوه. د یادې مرستې د وېش پر مهال د افغانی سرې میاشتې د سکرتر جنرال عملیاتی معاون مولوی عبد اللطیف ثابت د ترکیې هېواد څخه د دوامداره مرستو ستاینه او مننه وکړه او ویې ویل چې ستاسو هر ډول مرسته به مونږ تر بېوزلو او اړمنو کورنیو په شفاف ډول رسوو. همدا راز په افغانستان کې د ترکیې سفیر ښاغلی جنک اونال د افغانی سرې میاشتې څخه بېوزلو وګړو ته د مرستو په شفاف ډول رسولو خوښی څرګنده او زیاته یې کړه چې، مونږ په هر ډول ستونزمنو حالاتو کې د افغانستان له ولس سره خوا په خوا ولاړ یو او خپلو مرستو به ادامه ورکوو.